CELEX: 31983R3084
Language: el
Date: 1983-10-31 00:00:00
Title: Κανονισμός (ΕΟΚ) αριθ. 3084/83 της Επιτροπής της 31ης Οκτωβρίου 1983 για παρέκκλιση από τον κανονισμό (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εισαγωγής βασικών σιτηρών με προκαθορισμό της εισφοράς

Avis juridique important

|

31983R3084

Κανονισμός (ΕΟΚ) αριθ. 3084/83 της Επιτροπής της 31ης Οκτωβρίου 1983 για παρέκκλιση από τον κανονισμό (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εισαγωγής βασικών σιτηρών με προκαθορισμό της εισφοράς  

Επίσημη Εφημερίδα αριθ. L 301 της 01/11/1983 σ. 0053 - 0053

***** ΚΑΝΟΝΙΣΜΟΣ (ΕΟΚ) αριθ. 3084/83 ΤΗΣ ΕΠΙΤΡΟΠΗΣ  της 31ης Οκτωβρίου 1983  για παρέκκλιση από τον κανονισμό (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εισαγωγής βασικών σιτηρών με προκαθορισμό της εισφοράς  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στο τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 12 παράγραφος 2,  Εκτιμώντας:  ότι ο κανονισμός (ΕΟΚ) αριθ. 2612/83 της Επιτροπής (3), που τροποποίησε τον κανονισμό (ΕΟΚ) αριθ. 2042/75 (4), όσον αφορά το ποσό των εγγυήσεων για τα πιστοποιητικά εισαγωγής βασικών σιτηρών με προκαθορισμό της εισφοράς λαμβάνοντας υπόψη τις διακυμάνσεις των τιμών στην παγκόσμια αγορά καθώς και τη διάρκεια ισχύος των πιστοποιητικών εισαγωγής, αύξησε τα ποσά των εγγυήσεων σχετικά με τα πιστοποιητικά εισαγωγής βασικών σιτηρών για τα οποία προκαθορίζεται η εισφορά κατά την εισαγωγή · ότι είχε αρχικά προβλεφθεί να δοθεί τέλος σ' αυτό το εξαιρετικό μέτρο στις 31 Οκτωβρίου 1983·  ότι οι διακυμάνσεις τιμών που διαπιστώνονται τη στιγμή αυτή στην παγκόσμια αγορά, μολονότι είναι λιγότερο έντονες όσον αφορά ορισμένα κτηνοτροφικά σιτηρά, δικαιολογούν τη διατήρηση εξαιρετικού μέτρου μέχρι τις 31 Δκεμβρίου 1983· ότι, για να υπογραμμιστεί ο προσωρινός χαρακτήρας του μέτρου, πρέπει να καταργηθεί ο κανονισμός (ΕΟΚ) αριθ. 2612/83 και να προβλεφθεί ότι, στο τέλος της εν λόγω περιόδου, το εφαρμοζόμενο ποσό των εγγυήσεων θα είναι εκείνο που ίσχυε πριν από την έκδοσή του·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το άρθρο 12 παράγραφος 1 στοιχείο β) του κανονισμού (ΕΟΚ) αριθ. 2042/75 αντικαθίσταται από το ακόλουθο κείμενο:  «β) 3,63 ECU ανά τόνο, αν πρόκειται για πιστοποιητικά εισαγωγής των προϊόντων για τα οποία η εισφορά κατά την εισαγωγή έχει προκαθοριστεί, εξαιρουμένων των πιστοποιητικών εισαγωγής για τα προϊόντα που υπάγονται στις κλάσεις και διακρίσεις 10.03, 10.04, 10.05 Β και 10.07 του Κοινού Δασμολογίου, για τα οποία το ποσό της εγγύησης είναι 7,25 ECU ανά τόνο».  2. Κατά παρέκκλιση από τις διατάξεις της παραγράφου 1, το ποσό της εγγύησης είναι, μέχρι τις 31 Δεκεμβρίου 1983, 10 ECU ανά τόνο για τα πιστοποιητικά εισαγωγής των προϊόντων των κλάσεων και διακρίσεων 10.01 Β, 10.02, 10.03, 10.04, 10.05 Β και 10.07 του Κοινού Δασμολογίου, για τα οποία έχει προκαθοριστεί η εισφορά κατά την εισαγωγή.  Άρθρο 2  Ο κανονισμός (ΕΟΚ) αριθ. 2612/83 καταργείται.  Άρθρο 3  Ο παρών κανονισμός αρχίζει να ισχύει την 1η Νοεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Οκτωβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 259 της 20. 9. 1983, σ. 10.  (4) ΕΕ αριθ. L 213 της 11. 8. 1975, σ. 5.